સવારના 10થી 11 વાગ્યાના સુમારે સુશીલને બે જણે ફોન કરીને કોલેજની બહાર બોલાવ્યો હતો. એ પછી સુશીલ ગેટની બહાર આવ્યો ત્યારે એના પર હુમલો કરવામાં આવ્યો હતો. ભાંડુપ પોલીસ સ્ટેશનના વરિષ્ઠ પોલીસ નિરીક્ષક શ્રીનિવાસ પન્હાળેએ આપેલી માહિતી અનુસાર અજ્ઞાત વ્યક્તિઓએ સુશીલને ક્લાસની બહાર બોલાવ્યો હતો અને એના પર ચાકુથી ઝડપી વાર કર્યા હતા. ક્લાસની બહાર ગયેલો સુશીલ ઘણા સમય સુધી પાછો ન આવતા એના મિત્રો સુશીલને શોધવા બહાર પડ્યા હતા. એ સમયે સુશીલને લોહીના ખાબોચિયામાં પડેલો જોવાયો હતો.